ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026227

ขอให้จัดสรรเจ้าหน้าที่ลงพื้นที่จัดเก็บขยะ บริเวณ หมู่บ้านสวนธน เฟส 2 และ เฟส 3 ซอยประชาอุทิศ 33 แยก 4 แขวงบางมด เขตทุ่งครุ กรุงเทพมหานคร รหัสไปรษณีย์ 10140 เนื่องจากผู้ร้องแจ้งว่าสำนักงานเขตทุ่งครุ ที่เป็นผู้ดูแลและรับผิดชอบในการจัดเก็บขยะ มีการเก็บขยะไปไม่หมด ทำให้มีขยะหมักหมมอยู่เป็นระยะเวลานาน จึงทำให้เกิดมลพิษและส่งกลิ่นที่ไม่พึงประสงค์ ผู้ร้องแจ้งว่าล่าสุดเมื่อประมาณวันที่ 10 มิถุนายน 2566 -11 มิถุนายน 2566 (ไม่ทราบเวลา) มีเจ้าหน้าที่เข้าไปจัดเก็บขยะ แต่เก็บขยะไปไม่หมด ผู้ร้องและประชาชนในพื้นที่ทำการนำถุงขยะสีดำขนาดใหญ่มาเก็บรวบรวมขยะและนำไปไว้ในบริเวณเดียวกัน และทำการชะลอการทิ้งขยะจากครัวเรือนลง เพื่อไม่ให้ขยะมีจำนวนมากขึ้น ผู้ร้องเกรงว่าจะทำให้ขยะล้นพื้นที่ ส่งผลให้ผู้ร้องและประชาชนในพื้นที่ฯ ได้รับความเดือดร้อนประมาณ 6 หลังคาเรือน ประสบปัญหามาประมาณ 3 สัปดาห์แล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่ลงพื้นที่ดำเนินการจัดเก็บขยะ เพื่อบรรเทาความเดือดร้อนให้แก่ผู้ร้องและประชาชนในหมู่บ้านดังกล่าว 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata